السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله. وبعد
فما زال الحديس حول آآ سلمان الفارسي سلمان الذي كان له قصة اعجب بها محمد صلى الله عليه وسلم سلمان الذي من روعة قصته ان النبي صلى الله عليه وسلم طلب منه
ان يحكيها لاصحاب النبي صلى الله عليه وسلم وبدأ سلمان الفارسي يحكي قصته لاصحاب النبي صلى الله عليه وسلم وده يبين قد ايه حرص النبي صلى الله عليه وسلم على ابراز القدوات
وابراز اه ويصدر المتميزين ويصدر الهمم العالية ويبدأ كل واحد منا يقارن حاله بحال ايه امسال هؤلاء آآ وان يبدأ ينافس امسال هؤلاء. وفي ذلك فليتنافس المتنافسون منا ناس كتير جدا
وهو مطمئن وما بيشتغلش كويس. وما ما بيشتغلش على نفسه ولا بيحاول بقدر الامكان ينمي مواهبه ولا يرتقي آآ بما حباه الله سبحانه وتعالى. السبب ايه؟ ان هو بينافس مين
بينافس ناس اقل منه بكتير يعني في واحد تيجي تقول له ايه؟ يا ابني انت يعني اعمل كزا وانت كويس وعندك خير كبير يقول لك يا عم الحاج احنا ايه احنا افضل من غيرنا
تقول له انت افضل من مين يعني؟ يقول لك لا انا افضل من ناس كتير فتيجي تقول له ان عند افضل من محمد صلى الله عليه وسلم والانبياء يقول لك لا لا ما اقصدش يعني
فتقول له طب انت افضل من الصحابة لا لا لأ طبعا ما اقصدش خالص الصحابة ده دي ناس عالية اوي طيب انت تقصد ان انك افضل من التابعين افضل عبدالله بن مبارك وافضل من سعيد ابن المسيب وسعيد ابن جبير وافضل من هؤلاء. برضو مش دول
طيب انت افضل من مين طيب افضل من مين؟ ابن افضل من ابن تيمية وابن القيم وابن رجب وابن كثير و هؤلاء الافزاز وشامي البساييف والمجاهدين الناس دي انت افضل
منهم لأ برضو مش هقصد دول خالص طيب انت تقصد مين بقى ان انت احسن من بيتر ومايكل والناس دي انت افضل من الناس اللي هي اصلا لا شايلة هم ولا شايلة
آآ مسئولية والكلام ده هو ده اللي انت افضل منهم طب هو انت يوم القيامة هتبعس مع هؤلاء بالتالي هيبان انك متميز عنهم؟ لا انت هتبعس هتفاجئ ان اللي على يمينك ممكن يبقى عبدالله ابن المبارك
وممكن اللي قدامك ده يبقى طلحة وممكن يبقى اللي وراك ده يوسف ابن تاشفين هو ممكن يكون اللي قدامك دي حفصة وممكن اللي على يمينك تبقى ام سلمة فانت لازم تبقى واخد بالك ان الناس ديت انت هتبقى هتبعس معهم
وكل واحد بقى يتفرج. شف كده ان البخاري يبقى ماشي جنبك ومعه الكتاب بتاعه معه تاريخه معه بلاش البخاري والكلام ده. هقول لك عبدالرحمن سميط واحد من الناس المعاصرين يعني اللي كان عايشين في نفس الوقت تقريبا اللي انت كنت عايش فيه
واشوف قد ايه ربنا سبحانه وتعالى حباه اني اسلم آآ جعله الله سبحانه وتعالى سبب انه يسلم ما يقرب من حداشر مليون افريقي شوف حداشر مليون انسان يسلم بسبب واحد
وده واحد آآ بس من الامة وعلى فكرة ما كانش يعني معروف عنه ان هو عالم شرعي كبير ولا حاجة لأ هو لكن هو كان كبير المقام كبير الايه النقاء نحسبه والله حسيبه ونسأل الله ان يرحمه رحمة
واسعة. فالانسان اما ييجي يشوف ان نمازج ديت لأ ينبهر. ليه ليه عبدالرحمن السميطي يسبقك ويكون بزل هذا الدين. وفي الاخر خلاص هو شايف ان هو ما عملش حاجة لدين ربنا
سبحان الله! الباب ده مهم جدا اما تشوف مسلا الشباب الصغير انصحه يسمع سلسلة قدوة بتاعة فهد الكندري عم يشوف قد ايه نمازج لسة مسلمة حديسا وبتبزل للدين قد ايه وبتبزل للخير قد ايه
اكيد وضعك هيتغير ان شاء الله فاسأل الله سبحانه وتعالى ان يسددنا واياكم. سلمان الفارسي حدد عليه فتن. حد يزكرنا كده ايه الفتن اللي عدت عليه هي الفتن اللي مرت على سمان الفارسي. فيه فتن كتير هو بيبحس عن الحق
وهو بيحاول بقدر الامكان يبزل كل ما لديه اه سبحان الله! نعم وجد كان في مشكلة مع فتنة الجاه فتنة والده. فتنة الترحال بين البلاد وفتنة قلة المال طيب اول حاجة هي حرب الاهل عليه. حرب الاهل عليه. احيانا في بعض الناس بيجد
ان في حرب من اسرته على التزامه. ممكن بقى والده قيده وعمل له ازمة. سبحان الله احنا بنيجي نسأل انفسنا ان اه ان احيانا احنا كآباء وامهات لازم نسأل انفسنا هل احنا فعلا
ممكن نكون بنأزي اولادنا وبنمنعهم من الاستقامة هل ده ممكن يكون ده آآ احنا بنعمل كده واحنا مش واخدين بالنا وبرضو الناحية التانية على الطرف الاخر. اللي احنا نشكر الله سبحانه وتعالى انك لقيت ويلد ووالدة بيحثوك بيحثوك على الطاعة. وان لقيت مجتمع ولقيت
صحبة صالحة ولقيت معلم ومعلمة بيتقوا الله سبحانه وتعالى فيك وبينصحوك بالخير فانت دايما تسأل نفسك مع الفتنة ديت ما انسان منا الا بيجد الفتنة دي وبالمناسبة الفتنة ديت حتى مع الاسرة المستقيمة وحتى مع الاسرة
التي عهد عنها الخير. هتلاقي عندهم مشكلة برضو. احيانا ابنهم اما يبدأ يدخل بقوة ويبدأ ينطلق ويبدأ يتنافس في الخيرات تلاقي اول يعني اهله يمنعوه يمنعوه من اعتكاف يمنعوه عاوز يعمل عمرة لا يمنع كزا لأ لأ لأ فيبدأوا يقللوا جامد جدا
فهم يتسببوا بصورة او اخرى من اضعاف هذه المسؤولية وهذا الهم عند الولد سبحان الله! آآ عارفين زي ايه كده بالزبط؟ امهات كتير تيجي تقول انا بنتي مش حابة المطبخ. صح
هتلاقي فيه امهات بتقول كده انا بنتي مش حابة المطبخ ومش بتساعدني وقاعدة كده ماسكة الموبايل على طول ومش صح؟ تسمعوا الكلام ده؟ الشكوى دي مشهورة ولا ولا انا اللي يعني بقول كلام كبير
الشكوى دي تقريبا مشهورة جدا. انتم عارفين احد اسبابها الخفية ايه؟ احد اسبابها الخفية احد الاسباب الخفية ان ان البنت ديت والولد دوت دخل المطبخ وهو صغير فتحفل عليه جامد جدا
فكان آآ طبيعة الولد في من بعد التلات اربع سنوات بيبدأ مرحلة الاكتشاف وعاوز يشارك وعاوز يحس بالايه ان هو له دور وان هو اصبح يستطيع ان يفعل ما يفعل الكبار
فييجي يدخل المطبخ عاوز يعمل مع والدته عاوز اعمل المحشي معك عاوز مش عارف ايه انا اللي آآ آآ هحط الايه البراد على الشاي هعمل كزا هعمل كزا فهو في البداية كان حابب انه يشارك
كزا مرة اه تم العتاب الشديد وليس التوجيه. يعني انا دخلت بالليل لقيته مسك الكوبايات وبتاع او دخلنا سمعت انا تخبيط الساعة عشرة بالليل آآ في حاجة اتكسرت. جريت على المطبخ لقيته آآ كان بيغسل المواعين وعاوز يريحني لاني عرف
في اللي سمع ان وانا بتكلم مع زوجي ان انا ضهري واجعني انا عاوز اريح شوية. فصعبت عليه مامته. فدخل المطبخ عشان يغسل المواعين وهي دخلت هي قالت له تعال ايه رأيك ان احنا ايه نساعد ماما ونغسل احنا الكوبايات والكلام ده. دخلوا يغسلوا الكوبايات هزروا الهزار الطبيعي الطبيعي اللي هو ايه؟ بين اي
كائنين حيين اطفال. فواحد منهم الكوباية فلتت منه والصابون ولسه ما عندوش الدربة يمسك الكوباية ازاي. فوقعت الصابون. وقعت الكوباية قصد الانكسار. والدته لما سمعت ان الكوباية اتكسرت وانتم عارفين الكوباية ديت ده فيها امضا وفي ناس ماضية عليها. فقامت الام ديت
كصرخة الحبلى تسمع الصوت وتجري في الطرقة وبتاع في ايه؟ في ايه؟ فتدخل تلاقي ايه؟ المساكين واقفين كده في متلبسين ضبطوا خلاص اتمسكوا خلاص. انتم كنتم بتعملوا ايه؟ هي ما تشوفش ما ترصدش
الموقف الايجابي القوي اللي هم كانوا عاملينه اللي هم حبوا فممكن تقول لهم انا مقدرة اللي انتم بتعملوه وان ده جزاكم الله خيرا بس ما بتتعملش بالطريقة ديت والمفترض تتعمل واحد اتنين تلاتة اربعة
ده لو انا مربي وعاوز اربيه اما الانتقامات النفسية والكلام ده وانسى التربية في اسناء الممارسة ده موضوع تاني. لكن انا لو انا مربي فعلا وعاوز اغرس وعاوز اوصل معلوم واؤكد على
ايجابيات هلتقط الايه؟ الاشياء الايه؟ الايجابية ديت. زي ما انا بقول لابني ما تعليش صوتك فقال لي حاضر هروح انا قايل له ايه مع حاضر ديت سلوك حسن صح هو اما كان بيعلي صوته ده كان سلوك سيء. فانا لما قلت له ما تعليش صوتك
فراح قايل لي حاضر وبدأ يخفض صوته. ده دلوقتي بقى سلوك حسن صح انا مشكلتي او مشكلتي الكتير بيلتقط السلوك السيء ده. اللي هو الصوت العالي. لكن لا يلتقط السلوك الحسن. فبالتالي
ايعضده يعني انا مفترض اما يبدأ يستجيب واقول له ايه لو سمحت اقفل الموبايل دلوقتي وانت بتتكلم مع والدك فيروح قافل الموبايل اقول له جزاك الله خيرا كمل بقى هو لازم يسمع كلمة جزاك الله خيرا. احسنت. بارك الله فيك
خلاص؟ لكن ما يعملش الحاجة الجيدة ولا يثني عليها. فيبدأ تترجم عنده في اللاواعي انت هنا في البيت فيه شرطي الشرطي ده بيعمل ايه؟ دور الشرطي ان هو واقف قدام المرور
اللي بيعدي الاشارة وهي حمرا بياخدوا مخالفة صح طب اللي بيعدي وهي خضرا بيسقف له كده ويروح واخد في الصورة عشان يبقى يخصم له مسلا حاجة ويدي له جوايز لأ ما بيعملش كده
لان ده مش دوره هو دوره يرصد المخالفات اوعى تكون انت دورك انك ترصد المخالفات كتربوي. انت دورك انك بتوجه في المخالفات وترصد الايجابيات وتبدأ تأكد عليها فالمعنى ده مهم جدا جدا على فكرة احنا آآ او كتير يعني من الامهات بتشتكي ان هي ما بتلاقيش حد
آآ يجد الثناء ده او بيشجعها هما قاعدة في المطبخ كتير بتطلع برة تلاقي كلام كتير كبير الاكل ناقص اتأخرنا خمس دقايق مش عارف ايه فهي تحس ان ما فيش حد بيقول لها ايه؟ والله تسلم ايدك يا امي. يعني انت ما شاء الله لا قوة الا بالله. رغم انك دخلت المطبخ متأخر وبتاع لكن الله اكبر. انا قلت
احنا هنعمل ايه؟ آآ يعني هتعملي اي حاجة كده وخلاص. لكن ما شاء الله حرصت وكده خلاص خلصت واوصل لها الرسالة برضه اقولها بس يا امي لو نقدر ممكن بس عشان نلحق آآ الفطار ونعجل بالفطار وكده. لو حتى تمر لو كزا
انا وصلت الرسالة لكن الرسالة جت بسقافة الايه بقى اللي بيسموها الساندوتش بسقافة انك حطيت الكاتشب وحطيت الملح داخل اللحمة انت عارف كده لما واحد بقى ايه انت بتحط الحاجة جوة الايه؟ جوة السندوتش عشان ايه يبقى جميل يعني. فاحنا عاوزين ان آآ
ان النقد لا يؤدي الى فقد فقد المهارة وفقد المهنة الهواية اللي كان هو نفسه. فالبنت لما دخلت المطبخ في البداية لقت كسافة جامدة جدا من النقد انت ما بتعرفيش
انت لغاية دلوقتي لسة شوفيه في اولى ثانوي وما تعرفيش تعملي الشاي. فيه حد يعمل الشاي كده. فيه حد مش عارف ايه. فيه حد بيعمل القهوة كده. والرز فالضغط الكتير ده
طب وانا ادخل المطبخ ليه؟ اذا كان المطبخ ده مصدر ايلام لي. انا بدخل بيتحفل علي. طيب ليه؟ رتبت الصالة برضو بتحفز العالية. طب وانا ليه ادخل بقى في المتاهة ديت؟ طالما انا في الاخر خالص حاجتي ما بتعجبش
وحاجتي ما فيهاش سناء وما فيش انا ما بلاقيش تقدير والجماعة بتوعية التكاتك قالوا كلمة بتعود سانوي بقى يركزوا معنا كده على ان هم بيقرؤوها كتير وبيسمعوها كتير الكلمة ديت يقول لك ايه
ان آآ بس هي بقى تبقى عكسية يعني قلة التقدير خسرنا كتير فعلا انك ما بتقدرش الناس هتخسرهم. لأ هو التقدير مش هيخسر ان شاء الله. انا قلت قلة التقدير لان هم نسيوا يكتبوا قلة دي. فقلة التقدير دي اللي بتخسر جامد جدا. فاحنا مش عاوزين نيجي نقول ايه اولادنا لا
فلازم قبل ما نقول ولادنا نقول احنا عملنا ايه معهم؟ انا كمعلم النهاردة اروح داخل كده اقول له ما تعليش صوتك وانا بشرح انت اصلا قلت ما تعليش صوتك بطريقة الله اكبر انا حاسس ان فاصل تالتة اول اهتز وارتج
الفصل هو الجنب اللي جنب اللي جنبنا وحضرتك بتقول لي وحضرتك بتقولي لي ما تعليش صوتك. انا ان شاء الله هكتسب ايه القيمة اللي انا هكتسبها؟ وحضرتك اصلا داخل بالوحش الهصور وبتقول لي بالصوت ده ما تعليش صوتك. انا اصلا خلاص
انا فما ينفعش تيجي تقول له مواعيد واوقات والاهتمامات والبزل والكلام ده وحضرتك بتدخل الحصة متأخر الحصة بتاعة حضرتك مسلا الساعة آآ واحدة وحضرتك داخل واحدة وعشرة. والموضوع ده متكرر. ودايما تدخل وحضرتك
اه مش محضر وتيجي تقول للاولاد بقى انا داخل بقى اكلمهم عليه بالمناسبة على الوقت. يعني انا داخل الساعة واحدة وعشرة اكلمهم على قيمة الوقت. وقيمة الانضباط. لا هو حضرتك سلوكك
العملي ده عمل حاجة هم قدامهم عشر سنين عشان يتربوا عليها. هم هيجاوبوا في الامتحان صح بالمناسبة يعني. يعني هم هيتكلموا ويجاوبوا صح معرفيا هيكون حصل يعني ايه ارتقاء في الزهن. لكن في السلوك والوجدان لا لا لا شتان شتان
مش هيحصل الا بقى اذا ايه الله سبحانه وتعالى يأمن علينا. فبنقول ان فيه الحرب بتاعة الاهل ديت آآ حرب قيمية ممكن تكون موجود حرب مفهمية آآ في اختلاف مفاهيم واختلاف افكار اه ممكن الاهالي تمنع وتكون هي سبب منع النور. وانا ازكر وزكرت قبل كده اه موقف احد
الشباب كان في المسجد آآ من المساجد آآ بتاعتنا وكان ما شاء الله لا قوة الا بالله ولد مقبل على الطاعة والكلام جميل يعني. فوالده ما كان حابب بسبب بقى يعني استسلامه لما يقال عن اهل الاستقامة
والخوف اللي هو بيؤدي يعني احيانا بيكون الخوف المرضي اللي بيزيد عن حده حاول بقدر كل ما اوتي من قوة ان يسحب ابنه من اهل الاستقامة وطبعا اهل الاستقامة مش مش خناقة يعني هو ابنك حب النور فالطبيعي يعني انا راجل حبيته النور. فلازم هانزل
فهي مش مسألة خناقة يعني انا حابب ان انا خلاص عرفت ان روحي محتاجة الاحتياج ده فكل شوية لازم انزل اشحنها وحضرتك انا ما لقتش في بيتي حد بيشحني. وحد يعرفني ديني
اه سبحان الله آآ الاخ ده آآ والده من التركيز آآ لما خلص سانوي دخله جامعة آآ قدم له في الجامعة الامريكية عشان يبعد تماما يعني وبالفعل راح الجامعة الامريكية
بعد تلات سنين حصل فيه موقف عجيب جدا. في يوم من الايام واحد من الاولاد بيتصل من زمايله بيتصل بوالده بيقول له يا عمه فلان تعبان شوية في المستشفى وكده
فطبعا الراجل اتجنن وايه وفيه ايه وبتاع وكده قال له يا عم حضرتك بقى تيجي وتشوفه ومش عارف ايه المهم ضغط عليه يعني فقال له هو بس ايه آآ خد جرعة جامدة
من مخدرات وبتاع فتعب جدا يعني. ايه ده هو ابني بيشرب وكده ايه ده يا عم هو حضرتك ما تعرفش ده فلان بقى له تلات سنين كده بقالو تلات سنين
انتم عارفين عمل ايه كان بيجي المسجد يبكي ويقول تعالوا خدوه وخليه يبقى معكم باي اي وسيلة سبحان الله عارفين بقى اللي كان فاقد الجنتين فاقد الجنتين لما جه يتحسر
في الاخر خالص وشاف ان الجنة خلاص فلتت منه سبحان الله آآ ده انه يعني برضو متألم جدا. بس هو كان متألم على ايه الله سبحانه وتعالى لما زكر لنا التألم بتاعه. هل التألم بتاعه كان على الشرك
هو كان متألم عشان الشرك؟ لأ ما كانش متألم على الشرك. امال كان متألم على ايه؟ الله يقول فاصبح يقلب كفيه عليه على ما على ما انفق خلاص هو جاي تندم على ايه
هو هل ندبك ده عشان بقى انت خلاص تبت وندمت والكلام ده ربما نسأل الله ان يشفي الجميع ويهدي الجميع. بس عاوزين نقول ان في بعض الاباء بيمنع ولاده ييجي بقى والعياز بالله يلحد البنت تمشي بقى مع ولاده كده هتقول له لأ. وانا فاكر في يوم من الايام ان في بنت
خدت قرار عنيف جدا وازت جدا نفسها. آآ طبعا اقصد روحها يعني مش النفس الجسد يعني. عملت ايه لما لقت ان في ضغط شديد جدا لأ لا تلتزمي لأه بلاش تكوني من معهم لأه ومش عارف ايه وبلاش الكبت اللي انت فيه ده وعيشي براحتك ومش عارف ايه لدرجة
كان احيانا كانهم بيسربوا ان من بعض الاقارب يعني يا ابني كلمها وحاولها كده ايه تفرفش وبتاع وتبعد عن الكلام ده. هي فهمت الرسالة كويس جدا ده فانتقلت الى اقصى درجات الشمال
وانتم بقى عارفين ما تحت الايه الجملة ديت من كلام مش هنفع اقول اكتر من كده ليه؟ عشان بقى توصل انا بقى خلاص بقى انا هروح الناحية دي بقى. خلاص. وطبيعة الانسان هو كهواء عادي لطبيعة النفس بتحب الحاجة دي. وراحت بقى
الناحية دي خالص فهي بدأت تنتقم من اهلها في نفسها. وده مشكلة كبيرة جدا نفسية انك تنتقم من الاخرين بازاء نفسك الكلام ده عميق شوية ممكن ايه يعني محتاج شرح في وقت تاني بس خدوها كده ايه كقاعدة يعني ان احيانا ممكن تنتقم من غيرك
في زاتك نسأل الله العفو والعافية. ودي كمان بتلاقوها حتى في الدعوة يعني انت صحيفتك قاعدة كل يوم بتنزل حسنات فيها حسنات فيها اتضايقت مع فريق العمل فتنتقم منهم في سورة ايه؟ طب انا هسيب العمل ده. انت على فكرة انت انتقمت من نفسك. انت ازيت نفسك لانك وقفت صحيفتك. انت مش بتأزيني. يعني
غيرك هييجي بل في غيرك كله هييجي ولزلك احنا بنقول ان الاهالي لازم في اهالي بتمنع النور اصلا. فيه اهالي بتمنع اه او عندها فهم للاستقامة بمزاجها. انا عاوزة ايه
ابني يكون الدرجة ديت. طيب لو حضرتك لك انتماء معين ايا كان بقى انت حضرتك لك انتماء معين. لو ابنك شاف ان الانتماء ده خلاف الاولى وهو عاوز يروح الانتماء تاني. وشاف ان بعد الدراسة وبعد الانتقاء والكلام ده وهو انتماؤه
منضبط جدا برضه. بنلاقي احيانا ممكن تكون في معافرة شديدة جدا. طيب هو حضرتك عاوزني ان انا اكون على على فهمك للاسلام اللي انت فاهمه بس ولا الفهم الحقيقي اللي انا اوصله طبعا مش آآ بادوات لازم يكون معي ادوات الفهم وادوات الاستيعاب والكلام ده كله. آآ
اه اللي بقى بيلاقي العكس يلاقي ان اهله ما شاء الله مساعدينه وبييسروا له الطاعة وبييسروا له المبادرات ويفتحوا له يعني يدفعوا له وفلوس ويفتحوا له كل الليل منافز ده لازم يشكر ربنا بقى ويشوف ان ليه الفتنة دي. فازا فتنة سلمان دي بيقابلها شباب كتير ولا مش بيقابلها شباب كتير الفتنة الاولى ديت
حرب الاهل دي بيقابلها ولا مش بيقابلها بيقابلوها صح؟ اعتقادي الشخصي ان كتير جدا بيقابلها حتى اهل الاستقامة مع اهاليهم من اهل الاستقامة. يعني ممكن بعض الشباب قيم يلاقي ان والدته عندها ان التعليم ده العلم العلم الدنيوي اللي هو بين قوسين المدرسة والجامعة وكده. عندها ده
آآ عمليا كممارسات عملية لا كلام نزري. كممارسات عملية اهم بكتير بكتير ديت مد تسعين حركة. خلاص تلاقيها عندها اهم كتير ممارساتها العملية يعني انا ممكن امي انا احس كده ان في تيتة ماتت بسبب الضغط الشديد جدا وهي بتصحيني
ليه؟ عشان الباص بتاع المدرسة. طب انا امي تعبان والكلام ده ومش قادر. في حين صلاة الفجر يا عمرو قم يا عمرو. عمرو النايم. خلاص بقى سيبوه بقى عشان ايه؟ عشان ما نضغطش عليه. هو شاف الممارسة ديت عند حضرتك
وشاف الكلام ده شايف ان حضرتك لأ هم خمس ست سبع تمن تسع عشر مواد بتعوت المدرسة. طب فيه مادة قرآن في المشهد طب فيه مادة تربية اسلامية؟ لأ. طب فيه
كل يوم خميس هيخرج مع الصحبة الصالحة ويعمل كزا كزا لأ طيب ليه؟ عشان المزاكرة. انت عارفة النهاردة يوم الخميس ما فيش مزاكرة. ده هو فيه يوم فيه بابجي. لأ هو هنعمل كزا وهنعمل كزا وهنعمل كزا وهنعمل كزا. ربنا يحفزنا ويحفز اولادنا
يبقى اول حاجة حرب الاهلي عليه. حرب الاهلي عليه. هاختم بقى بالحتة طالما بقى فتحنا الاهل دي في موضوع المدرسة ده. آآ في مؤشر جميل جدا. شوفي حضرتك بتصرفي على ابنك وبنتك قد ايه للتعليم الدنيوي سنويا
هو ما فيش حاجة اسمها التعليم والدنيا وهو برضو اخروي. يا جماعة سيبوكم من الكلام ده. عبدالرحمن بن عوف كان معه فلوس وكان ممكن برضو يقول لك ايه انا لو هصرفها على نفسي ما هي في في سبيل الله. سيبكم القصص ديت
تقول احنا ايه نضحك على انفسنا يعني. لا هو التعليم التعليم ده حضرتك بتصرفي هيعود عليه دنيويا بنفع عالي. هيبقى مدرس هيبقى اا دكتور هيبقى هيبقى هيبقى هيبقى هيبقى فحضرتك بتصرف جامد في الحتة ديت عشان تأهله للحتة دي لكن سيبوكو من المكانة الدنيوية احنا بنصرف عشان المكانة
اخروية قد ايه حرب الاهلي اللي عليه اتنين حب والده نليه طب وهي لو ده فيها مشكلة؟ هو الحب ده يعني هم حاربوه بس في نفس الوقت كانوا متعلقين جدا به. هو دي كانت فتنة
هي دي كانت فتنة لسلمان كانت دي فتنة شوية لسلمان احنا ممكن يعني نطور قليلا النهاردة ان شاء الله. هل دي كانت فتنة لسلمان ولا كتش فتنة كانت فتنة كبيرة جدا فتنة كبيرة جدا فين الفتنة الكبيرة جدا ان هو داس على عواطفه داس على ما يحب
داس على مشاعره انا هادوس على عواطفي لو هتشل ديني هو بيقول كده انا ما انا عارفين مرصد؟ مرصد ده كان بيحب بنت وكان بيموت فيها اسمها ايه؟ مم مين حد عنده تحت تمنتاشر سنة؟ عارف اسم البنت اللي كان بيحبها؟ ما شاء الله عليكم الله اكبر. فمرصد كان بيحب ايه؟ عناق
مش من العنق اعمل اعناق يعني المهم هي دي كان اسمها كده يعني هي كانت اسم على ايه؟ على على مسمى ما تفعل يعني. هي عناق دي كانت ما كانتش في اه يعني كانت بتاجر بعرضها. ومرسد كان بيحبها في الجاهلية. اسلم مرصد
المهم كان في مهمة مكية يعني يستخلص الاسار من ايه؟ من من قريش. كانت قريش بتأسر بعض المسلمين. وكان مر صداقا قوي وكان عنده مهمة خاصة ارسله النبي صلى الله عليه وسلم ليعمل المهمة ديت ان هو يطلع الاسارى ويحاول ينقذهم. وهو رايح في مكة
ك قابل مين بالليل بقى وماشي بالليل وبتاع طبعا عناق اصلا معزم الشغل بتاعها برضه ايه ده الدوام بتاعها. فهو ماشي قابل عناق وسمعت صوته وهي عارفاه بقى وده يعني ننتبه الانتباه ان احيانا وانت في طريق طريق ربنا
تطلع لك الفتنة القديمة تاني مرة من اول كده وجديد تروح طالعها لك كده. ايه ده! انا مش سبتك! انت ايه اللي جابك هنا! فهيت لك انا وراك وراك. واحيانا بتكون الله سبحانه
تعالى يريد ان آآ يختبرك اختبار قوي انك فعلا تركت لله مش تركت عشان ايه يعني البعد او خايف او او او او لان في ناس ممكن تترك لوازع الطبع لا لوازع الشرع
يترك لوازع الطبع لا لوازع الشرع يوازع الطبع ان هو خايف لان اخوها زابط وحلف بالله ليؤزيني لو جيت جنبها تاني انا انا تركت ليس توبة وخوفا من الله ولكن وازع الايه
وازع الطبع والعرف او حاجة دنيوية يعني. فاحيانا تيجي له بقى اختبارات تانية عشان تفند الترك ده هو ترك صافي لله ولا لأ اه وعادي ان ممكن يبقى في البداية ترك وزع طبعي يعني اترك عشان انا خايف من البشر وبعد كده الله سبحانه وتعالى قد تكون ديت البداية سم اترك
اوكيه لله انتهاء يعني فسبحان الله اللي حصل ان قالت له مرتد بت عندنا الليلة بس الليلة ليلتك. فبتقول له انت هتبات عندنا النهاردة طب وانا دلوقتي ومحمد مش شايفني وانا بعيد عنهم وبتاع واحنا هنا وبعدين برضو ممكن بقى ايه تخش بقى فين آآ ترسانة الايه
ترسانة بتاعة التأويل وعلى فكرة عناق اصلا بنت كافرة. والبنت الكافرة ديت ممكن تكون امة. والبنت دي حربية فهي اصلا حللية الحاجة التانية كمان ان البنت دي هي ممكن ان انا استعملها وتكون هي جاسوسة وتبدأ
على اماكن الاخوة عشان اطلعهم. عارف بقى انت الكلام الجميل ده بقى وادعوها الى الله بقى ونقيم الليل مع بعض. يعني الكلام بقى اللي هو ايه طول الليل بقى يبقى صحيح الفجر. انتم عارفين الايه؟ المشهد ده. فممكن واحد بقى يبقى ايه؟ له عناق كده. فهو بتقول له ايه؟ بت عندنا
فقال يا عناق ان الله حرم الزنا بقول لها بتقول له لأ بيقول لها لأ ان الله حرم الزنا. انت بقى هتعمل لي فيها آآ الاخ مرصد؟ لأ. وراحت راحت
طرخت وعلت صوتها وقالت يا جماعة الحقوا اه هنا فلان وجاي ياخد ايه؟ جري بقى. وفلت. ما هي خل بقى شوفوا اكبر عقاب ممكن يجي لك من عاشق سبحان الله! المهم راح للنبي صلى الله عليه وسلم
فقال له يا رسول الله حصل واحد اتنين تلاتة اربعة يا رسول الله ائذن لي ان اتزوج اعناق. يبقى هو بيحبها ولا ما بيحبهاش بقول له يا رسول الله ائذن لي ان انا اتجوزها
واضح جدا ان مرصد ده ان بعد كل الكلام ده هو كده. آآ فسكت النبي صلى الله عليه وسلم سكتة ثم قرأ عليه صدره سورة النور ان الزانية لا ينكحها الا زان او مشرك
فقال سمعا وطاعة وداس على مشاعره خلاص انتهى مش بقى وقلبي وفاصل وقاعد في المسجد في على يمين كده في الاخر خالص ويعدي عليه ابو عبيدة من اللي راح مالك يا مرصد؟ لأ ما فيش اصل انا فاصل شوية
ويبدأ بقى ايه الاخوة صهيب ومعاز يقولوا معلش اصل هو كان وكان وكان في اخت كده وبتاع والنبي قال له مش هينفع وبقى مودو كده فاصل وبيجي يفطر معنا ما
ما بياكلش ويجي يطلع اي طلعة جهاد بقى فاصل ما عندهمش الكلكعة دي ليه؟ لان هو عارف الدنيا واضحة الدنيا سلسة معه. دوس على مشاعره تدوس على مشاعره. لكن النهاردة غير تليفونك. غير تليفونك. مش قادرة ومش عارف
وليالي العشر بتطير مني وانا مش عارفة ايه اللي بيحصل لي انا حاسة ان انا معمول لي عمل لأ هو انت عاملة لنفسك عاملة انت بس عاملة هيصة حواليك يعني سبحان الله! هو كان التعلق ده مرسى سلمان الفارسي داس عليه. ممكن تدوس على العواطف. ممكن تدوس على علاقات
كتير. اقصد تدوس مش تتخانق معها بس ممكن تتركها وتدوس عليها وتمشي لله سبحانه وتعالى. ممكن؟ يعني ممكن يكون في صحاب لك انت مأنتم معهم يعني ناس انت بتحبهم اوي اوي اوي بس الشباب دول ممكن يرجعوك ويأخروك يا عم ده طريق ربنا ممكن اصلا يقول لك ايه ايه بقى فكرة بقى ايه درس العصر ده اللي قاعد يقول لك
سبنا ده على فكرة انت ما تعرفش مين اللي بيكلمك. وانت لو عرفت مين اللي كلمك هتعمل لفت جروب. وبعدين على فكرة بقى بيطول عليكم وبعدين الدرس طول قوي وبوخ. ده احنا دلوقتي ده رابع مرة يكلمك على سلمان وبتاع. شكلك هتعمل بالكلام ده صح؟ اعمل بقى به
تلاقي ان في ناس ممكن انها تسحبك تسحبك عندك استعداد تدوس على الحاجة دي وتقول لأ لأ مش لزات المتكلم لأ انا الطريق ده بغض النزر ما تحضرش ولا مرة بعد كده بس انت فكرة ان انا انا لأ خلاص لم اكن بعد هذا اليوم
ان انا اسير لحد انا محررا من كل من كل ما هو سوى الله ساكون محررا محررا لنفسي ومحررا لغيري محررا لغيري محررا لنفسه. آآ فدي كانت فتنة كبيرة تانية موضوع ان هو يدوس على مشاعره. الحاجة التالتة
فتنة الغنى فتنة الغنى راجل غني جدا خلاص مش بقى ده ده عنده عزبة يا جماعة. قرية جامدة بتاعته سبحان الله! ووالده بقى والدنيا والكلام ده كله! سبحان الله! هو ضحى بكل الكلام ده
وضحى كمان ايه؟ بالبقرة. فاكرين ما ضحى بالبقرة؟ وضحى بالاغنام؟ شخصية آآ هو شخصية بص هو آآ يا جماعة الشخصية ديت عارف واحد ماسك بايده اليمين عصير كيوي باللمون. وآآ ماسك بايده الشمال مسلا آآ موز بالفراولة. فشاف واحد معه
امانجا بيه مانجة صافية كده فبيسأل قال له انا عاوزها عشان يمسكها عشان يمسك العصير المنجة ده. هيعمل ايه لازم يسيب واحد منهم صح؟ لازم لا الكيوي باللمون يسيبه لا الفراولة باللبن نسيبها ما مش هينفع يمسك التلاتة مع بعض
في حاجة بقى هيبدأ يتوتر مش هيعرف يمسك صح؟ هو سلمان الفارسي كده وهو ماشي هو اي حاجة عاوزها هيسيب اللي في ايده عشان ياخدها اللي في ايده بقى حاجة ضخمة حاجة كبيرة حاجة صغيرة لأ ليه؟ لان انا يا جماعة انا آآ ماشي في طريق
والطريق ده لن يعيقني شيء عنه. انا رايح رايح. فالغنى ما فيش هو شخصية مضحية. وده يا جماعة ده تدل على جودة قماشة سلمان الفارسي. جودة شخصيته وجودة انسانيته. انسان آآ آآ العجينة بتاعته كويسة
جامدة عجينته آآ ما ما فيش حد بسهولة يقلع ايه يشوش عليه يعني اه سلمان ضحى بالمستقبل او لو ما ضحكش بالمستقبل انت ممكن وانت في ستة طب انا اعرف انتم فاكرين كان في بنات ضحت بالمستقبل؟ اه. انا في من حوالي تقريبا الفين وتسعة حاجة زي كده يعني
اه في بنات كتير اه جه قرار ان ما فيش حد هيدخل امتحانات وهي لابسة ان ايه النقاب. كان فيه قرار اللي منكم سنه فوق التلاتين سنة يدرك هزا الامر اللي انا باقوله ده
فكانه في يوم من الايام منعوا النقاب من دخول الاختبارات. انا اعرف بنات اعرفهم معرفة شخصية آآ كانوا من الاوائل في الدفعة في طب وصيادلة صيدلة ضحت بالسنة ضحت بسنة كاملة وقالت مش هدخل في مواد ما دخلتش المادة. وعادي جدا واكيد اللي بيسمعني فوق التلاتين
سنة عنده نمازج شافها ده دليل على ايه ؟ لأ يا جماعة بصوا انا عندي مبدأ وعندي مصلحة عندي مبدأ وعندي مصلحة ومنفعة. وانا ماشي في الحياة لازم تختبر ان المبادئ
هتتحط قدام الايه؟ المصلحة. والمنفعة. ايهما ستقدم؟ تتقدم المبدأ ولا هتقدم المصلحة سيبوكم بقى من مسال النقاب خدوا الفكرة نفسها. المبدأ والمصلحة انت النهاردة عندك مبدأ وعندك مصلحة. هل ممكن تبقى في النهاردة انت في خمسة طب
وتساوم انا اعرف واحد كان بيدرس في روسيا آآ ما هي كان آآ كانت بنت والقصة دي حكاها لي آآ آآ حد من محارمها يعني اه هي كانت سافرت مش ملتزمة
بتدرس بقى مش ملتزمة عادي يعني انتم عارفين ان في بعض الناس بيسافر اه بيجي يكمل برة بعد السانوية. هي كانت من الشخصيات اللي كملت في وكانت دخلت الطب الروسي
بعد اربع سنوات كتب الله لها الاستقامة وخلاص قزف الله في قلبها حب الايه؟ الاستقامة فلما حصل كده آآ لقت لقت قدامها حاجة من اتنين مستحيل تكمل بالسياب دي وفي المكان ده
خلاص وكان كل الدنيا كانت واضحة فعملت ايه؟ بكل اريحية نفس تركت الاربع سنين بتوع الطب وتركت الجامعة ديت وعادت ليه تعمل كده اه ليه انت تقول كده؟ الامام احمد بن حنبل لما ابتلي في الله دخل عليه عمه. فقعد يقول له يا ابني وقل لهم ونريح دماغنا وكده. قال له يا عمي لو كان عقله
كمثل عقلي لاسترحت. انت يا عمي لو عقلك زي عقلي هتستريح. فالبنت دي بتقول لكل بنات الامة لو كان عقولكم مثل اعوقها عقلي لاسترحتم. انتم هتستريحوا لو عقلي زي بس احنا مختلفين. الهيدروجية وطريقة التفكير مختلفة. انا عندي مبدأ ايه هو المبدأ؟ كل ما سيعطلني عن الله
استغنى عنه مهما كان كبيرا عند غيري. فالشهادة بقى سلمان الفارسي ضحى بمستقبله؟ اه طبعا ضحى بمستقبله ازاي؟ كان مستقبله فين يا جماعة؟ مستقبله الديني كان فين مستقبله الديني كان في جيان في في بلده
في طهران كان هيبقى هو كبير المشايخة صح كان مستقبله بردو الدنيوي هنا برضه ليه؟ ابني الكبير ابني رجل اعمال وابن وابن وابن وابن فمن ناحية المعبد هو اكبر واحد ومن ناحية الدنيا هو اكبر واحد. ضحى بالمستقبل ده. ياه! سلمان
باريسي. عشان كده احنا عاوزين ننزر للصحابة بنظرة معاصرة يعني كانه هو عايش وسط من وسطينا الصعوبة ان تجيب سلمان الفارسي وتعيشه قدام كده لو هو قدامك هيعمل ايه؟ لكن السهولة انك تروح له تروح ايامه ديت سهل. سهل انك تتخيل وبتاع بس مش هتقدر تطبق
اه ان هو علق كل حياته كلها للوصول لربنا طب ما فين فين البطولة اللي هنا؟ البطولة ان آآ مش علق حياته لوصول ربنا اما اتجوز هتتحجبي امتى عن ما اتجوز
هتحفز قرآن امتى؟ عن ما طلق. لان ده بيتخانق مع زوجته. آآ مش عارف آآ هتبدأ آآ تقرأ علم تتعلم العلم مش اما اخلص امتحانات اما فهو دايما رابط الوصول لربنا بحاجة تانية
فعم ابحس على عروسة عم اخلف عم اجيب عم ربنا يرزقني مال عم احقق الشهادة ديت عامة كزا عم كده اما يكون عندي اتنين مليون عم عم لا لا لا
ده علق حياته على الوصول لربنا مش علق حياته على حاجات ارضية معنى كده ان هو ما كانش بيشتغل يجيب حاجات ارضية لأ اشتغل وهات اللي نفسك فيه. وامش بس وانت ماشي تبقى انت عارف ان دي كلها سلالم توصلك
فلو لقيت ان السلم ده بدأ يتكسر وهياخدك في اتجاه تاني اقف احنا يا جماعة كاننا كاننا عاوزين نروح القاهرة. وعندي دلوقتي عشرين طريق. خلاص؟ العشرين طريق ما فيهمش مشكلة
بس يعني هلبس نضارة في عدسة هبص بها على الطرق دي. ايه هي؟ اي طريق هياخدني بعيد عن القاهرة هنزل منه واركب الطريق التاني سهلة سهلة جدا اهو صح انعدام الصحبة دي كانت من ضمن التحديات اللي قابلها. لا كان معه بقى حد مش لاقي حد يشدني. مش لاقي حد آآ مش عارف يقعد معي مش لاقي
حد ما فيش حد بيسمع لي مش لاقي الونس. مش لاقي حد يقول لي جزاك الله خيرا يا اخي. مش لاقي حد يصبرني. مش لاقي حد. ما انت هتدخل قبرك مش هتلاقي حد
ما تعلقش نفسك بحد سبحان الله! لم يكن معه احد لا بيشد معه وبتاع. انا ممكن احكي لكم نمازج لشباب سانوي واعدادي مش عندهم حد وعاملين ايه؟ ومكسرين الدنيا. الدنيا
كده يعني عاملين كل حاجة. دنيويا اخرويا. في شباب كده انا اعرف واحد من الشباب في تانية اعدادي آآ ما شاء الله في البرمجة عالي جدا جدا وكان بيتبرمج لنا احنا حاجات
وآآ كت اجي اقول له انت بتزاكر امتى يا عبدالرحمن اولا عم الشيخ انا المزاكرة كلها اصلا هو في ايه في مدارس امريكية عن بعد لان هو اصلا معه الجنسية الامريكية
فربنا يحفزه وقولوا ما شاء الله. فعبدالرحمن ربنا يحفزه آآ فهو يقول انا ما اصل الموضوع كله ساعتين تلاتة وبخلصه يعني الموضوع مش مستاهل ان احنا نعمل كده. ادي له مسلا مقاطع آآ مقاطع لبعض الدعاة واقول له ترجم لي دي يا عبدالرحمن وانشرها
لزمايلك واترجم لنا قبل كده برامج آآ كنت اكلفه بابحاس ويبدأ اقول له انا عاوز التجارب اللي تخاطب الشباب في مستوى العالم كله ايا كان الايديولوجية ايه؟ بس اللي بيخاطبوا الشباب. فكان يجيب لي بالخمسين وستين تجربة
يقول لي خد التجربة دي وخد التجربة دي وخد التجربة ديت. عبدالرحمن في نفس الوقت هو بيحفز قرآن وحفزه يعني كان بيتعب جدا في بداية لان يعني ما على طول الحوار بيتكلم بغير اللغة العربية. فمرة في يوم من الايام بدأ يتكلم باللغة العربية
وبدأ يتكلم بالقلش كمان المصري واضغط عليه واقول له انا عاوزك فكان يعمل في البيت يقول لهم يعني خلاص الوقت ده هنتكلم باللغة العربية ويبدأ يتكلم باللغة العربية ويبدأ يتعلم اللغة العربية ويبدأ عادي جدا بسلاسة يتعلم الف اه وباء فتحة با والكلام ده ويتعلم بقى نور البيان
واتعلم الكلام ده كله وعنده استعداد نفسي عادي جدا ما فيش اي مشكلة عنده فهتلاقوه في الدنيا ما شاء الله الاعتكاف بقى حاجة يعني الاسد الهسور وبقى ده ناس بقى يعني بمفهوم الشباب
شاب ما لوش في النشفان يعني حتى كان الناس كده يعني ايه انتم عارفين طبيعة الهزيمة النفسية اه ده ولد معه الجنسية الامريكية وامريكي وبتاع ويقعدوا يدننوا ايه؟ عارفين كده يحسسوا عليه كده زي ما يكون
ان دي حاجة كده من الكوكب الايه؟ من عطارد. فكان الشباب يشوفه هو كان يستغرب ان ان الناس دي يعني ايه ده يا جماعة؟ بس تشوفه في الشغل طوفوا في المسجد وتشوفوا هو واخواته والكلام ده. لا حاجة
عالية جدا جدا يعني. ما فيش حاجة حد يقول لي انا اصلها مش فاضي. لأ انت فاضي وفاضي حاجات كتير. وبص لنفسك النهاردة بتشوفوا ناس ناجحة في السانوية ومحافظة على تمرين السباحة. لان هم مشاركين في مسابقات عالمية. بتشوفوهم مركزين في الفروسية لان هم يعني بتشوفوا شخصيات ناجحة
مركزة في النادي ومركزة في برامج آآ مصاحبة؟ اه. طيب اعتبر اللي في انت النهاردة برامجك المصاحبة اللي ما يخص دينك اشمعنى هم بيلاقوا وانت لأ كان عندي شاب بيطلع الاول في هو دلوقتي معيد يعني في كلية طب. فكان آآ
عم التزم يعني وكده فكان واحد زميله كل شوية يقول انا مش لاقي وقت فبيقول له بص ما بدكش تقول انا مش لاقي وقت. انا ربنا ابتلاني ان انا بطلع الاول على الدفعة
وكل يوم خميس بنطلع بنخرج نلعب كورة وكنا بنقابل البنات ونقعد معهم ونتكلم بين المحاضرات والكلام ده. فاحنا عندنا وقت كتير جدا. بس هي الفكرة كلها ان الوقت ده انت موجهه في حتة
انت حاببها فكنت بتلاقي لها الوقت قال له انا كنت بتفرج على كل ماتشات اه نادي كزا لان هو كان بيحبه اوي يعني حتى لو عندي امتحان كنت اوصل به الدرجة اللي انا لازم اسجله عشان اتفرج عليه بكرة
لو مش هيتبس فكل واحد بيوجه البوصلة القلبية الداخلية ايه وبتاع الله اكبر الوقت عدى خالص نكروت بقى الحبة الباقيين دول. آآ آآ فبنقول انعدام صحبة. ندرة الموجه والمربي ما فيش مربي
آآ ليه؟ هو خلاص بقى علق حياته بالله سبحانه وتعالى قال بقى حد يوجهني مش حد يوجهني خلاص. وقعد ينتقل من القارات عشان يبحس عن مربي. يعني مش مسألة ان هو قال لك انا هعلق بالله وخلاص. لأ قاعد برضه بيطرق الابواب. اي نعم
انا هاصل بالله بس لولا المربي ما عرفت ربي. انا عاوز حد يدلني. حد يساعدني. زي بالزبط امور الدنيا. ما انت امور الدنيا بتحتاج حد يبصرك بها الاخرة برضو محتاج حد يبصرك بيها وطبعا اا معروف شروط الناس ديت تكون الامانة والعلم والتقوى والحاجات ديت
ندرة اهل الحق في الزمان بتاعه ما فيش قنوات بقى وما فيش قناة آآ قناة بتوجهه ولا في موقع ولا في جوجل هيبحس والكلام ده كله لا لا لا الكلام ده انتهى خالص
اه مشكلة كبيرة جدا قابلها سلمان الفارسي ان اول راجل دين طلع نصاب ياما ناس انتكست عشان يقول لك اصل الاخ فلان انتكس اصل الاخ فلان طلع وحش. ده انت مالك ومال الاخ فلان ولا الاخت فلانة؟ انت ما لك ومالها
انت ليه معلق استقامتك بسبات غيرك لأه افصل بين السلوك وما يطرح فانا اتبع العالم والداعية بزلته لا في زلته. انا مش هتبعه في الزلة بتاعته لكن هتبعه كشروة بعضها كده طالما الكلام كويس. الدنيا
معي جدا. من الحاجات التحديات اللي قابلها سلمان ان الطريق طويل. الطريق مش صغير. الطريق طويل حفت الجنة بالمكاره. الطريق طويل هو بيقول تداهلني بضعة عشر من رب الى رب. يعني بيقول لك انا تقريبا حداشر تلتاشر اربعتاشر واحد انا كنت عبدة عندهم. ده يديني لده وده يديني لده وده يديني لده وده يديني لده
ياه طريق طويل قوي صح؟ بعد كده الابتلاء الدنيوي ان هو اشتغل عبد سبحان الله! ربما يوم ما كان عبد كان ظن ان ده اسوأ يوم مر عليه في التاريخ. صح
ان ده اسوء يوم يوم ما اتخدع واتباع بقى عبد في حين ان ده كان اسعد يوم في حياته عشان كده سلمان ويوسف بيشتركوا في حرف السين فسبحان الله الاتنين دول بينهم ايه؟ تشابه
ان اسوأ يوم قد يزن في الحالة النفسية لهذا الانسان هو كان اسعد يوم في سلم الترتيبات سبحان الله! النهاردة البعض بيلحد في العالم. ليه؟ اصل ربنا ما استجابليش زاهرا يعني. يقول لك اصل انا دعيت ربنا وايه وما استجابليش
فالموضوع ده مهم جدا جدا جدا بعد ما ربنا من على المسلمين والفتوحات وكده ولاه امير المؤمنين الشام سبحان الله ياه فاكر الشام دي جيت امتى لها؟ زمان بقيت انت الريس على الشام دي كلها. الله اكبر. طبعا
فيه متعة الشباب هو ضحى بها انا مش هقدر اتكلم في الموضوع ده لان الموضوع ده هياخد مش اقل من نص ساعة فهل هسيبه لبكرة؟ ما اعرفش. هنشوفه بقى هنعمل فيه ايه. فميعادنا بكرة اه نسأل الله سبحانه وتعالى ان يسددنا واياكم لما فيه خير. وان اعتزر عن الاطالة اليوم